PATVIRTINTA

Šateikių pagrindinės mokyklos

l. e. p. direktorės 2019-08-30

Įsakymu Nr. V-228

PLUNGĖS RAJONO ŠATEIKIŲ PAGRINDINĖS MOKYKLOS

MOKINIŲ TARYBOS NUOSTATAI

I. BENDROSIOS NUOSTATOS

1. Plungės rajono Šateikių pagrindinės mokyklos Mokinių taryba yra demokratinė mokinių savivaldos institucija.

2. Mokinių taryba - tai visuotinais pagrindais veikianti, demokratiškai išrinkta mokinių savivaldos institucija mokykloje. Bendradarbiauja su mokyklos taryba ir administracija.

3. Mokinių taryba yra ne pelno siekianti organizacija.

4. Mokinių taryba veikia vadovaudamasi šiais nuostatais ir Lietuvos Respublikos Konstitucija, įstatymais, kitais teisės aktais.

5. Mokinių tarybos pirmininką, pavaduotoją, sekretorių išrenka Mokinių tarybos nariai pirmo posėdžio metu.

6. Mokinių tarybą sudaro 5-10 klasių mokiniai. Kandidatus siūlo klasių aukėtojai. Narių skaičius Mokinių taryboje turi būti iš kiekvienos klasės po 2 atstovus.

7. Nariai pasiskirsto į Mokinių tarybos komitetus pirmo posėdžio metu.

8. Nauji nariai priimami mokslo metų pradžioje (iki einamųjų metų rugsėjo 15 d.).

9. Taryba renkama 1 mokslo metams.

10. Mokinių taryba kviečia posėdžius ne rečiau kaip 1 kartą per mėnesį.

11. Mokinių taryba sprendimus gali priimti, jeigu posėdyje dalyvauja ne mažiau kaip 2/3 Mokinių tarybos narių.

12. Mokinių taryba sprendimus priima posėdyje dalyvaujančių narių balsų dauguma. Jei balsai pasiskirsto po lygiai, lemia Mokinių tarybos pirmininko (jo nesant – Mokinių tarybos pirmininko pavaduotojo) balsas.

13. mokinių tarybos sprendimai įforminami protokolais. Protokolus pasirašo Mokinių tarybos pirmininkas (jo nesant – Mokinių tarybos pirmininko pavaduotojas).

II. MOKSLEIVIŲ TARYBOS TIKSLAI IR FUNKCIJOS

14. Moksleivių tarybos tikslas yra:

 14.1. Plėtoti ir skatinti mokinių veiklą.

 14.2. Ugdyti mokinių demokratiškumą, pilietinį ir socialinį sąmoningumą.

 14.3. Skatinti mokinių iniciatyvumą, savarankiškumą ir kūrybiškumą.

 14.4. Įsijungti į įvairių visuomeninių organizacijų veiklą.

 14.5. Dalyvauti ir teikti siūlymus sudarant mokyklos veiklos planą.

 14.6. Atstovauti daugumos mokinių interesus mokykloje bei formuoti vieningą mokinių bendruomenę.

 15. Mokinių taryba numatytų tikslų siekia įgyvendinama šias funkcijas:

 15.1. Atstovauja ir gina mokinių interesus, konstruktyviai bendradarbiaudama su mokyklos vadovais, taip pat Mokytojų taryba bei Mokyklos taryba.

 15.2. Dalyvauti vietiniuose ir tarptautiniuose projektuose.

 15.3. Rengia diskusijas, susirinkimus ir kitus renginius, dominančius mokinius.

 15.4. Rengia siūlymus tobulinti ugdymo procesą.

 15.5. Inicijuoja ir padeda organizuoti Mokyklos renginius, akcijas, mokinių neformaliojo švietimo plėtrą, socialinę veiklą.

 15.6. Svarsto Mokyklos direktoriaus teikiamus klausimus.

 15.7. Deleguoja narius į Mokyklos tarybą.

 15.8. Rūpinasi drausmės ir tvarkos palaikymu mokykloje.

 15.9. Vykdo mokinių žalingų įpročių prevenciją.

 15.10. Garsina mokyklos vardą tarptautiniuose renginiuose ir projektuose.

 15.11. Apie savo veiklą informuoja visą mokyklos bendruomenę.

II.VII.MOKSLEIVIŲ VALDYBOS STRUKTŪRA

 16. Moksleivių tarybos valdybą sudaro:

 16.1. Moksleivių tarybos pirmininkas;

 16.2. Moksleivių tarybos pirmininko pavaduotojas;

 16.3. Mokyklos tarybos sekretorius;

 16.4. Moksleivių tarybą kuruojantis pedagogas arba administracijos atstovas.

III.MOKSLEIVIŲ TARYBOS RINKIMAI

17. Moksleivių tarybos narius iš 5-10 klasių mokiniai klasėse išrenka po du narius.

18. Moksleivių tarybą sudaro 12 narių iš 5-10 klasių. Taryba uždaru balsavimu išrenka tarybos pirmininką, pavaduotoją, sekretorių.

19. Moksleivio tarybos nario įgaliojimų laikas trunka tol, kol MT narys mokosi mokykloje. MT narys turi teisę atsistatydinti, nurodęs atsistatydinimo priežastį.

III.I. MOKSLEIVIŲ TARYBOS PIRMININKO RINKIMAI

20. Moksleivių tarybos pirmininką renka MT nariai uždaru balsavimu.

21. Rinkimai laikomi įvykusiais, jei balsavime dalyvavo 2/3 tarybos narių.

22. Moksleivių tarybos pirmininkas turi teisę atsistatydinti, pateikęs priežastį dėl tokio savo apsisprendimo.

23. Moksleivių tarybos pirmininkas gali būti atstatydintas 2/3 tarybos narių pageidavimu.

24. Atsistatydinus kuriam nors MT valdybos nariui iš pareigų, naują valdybos narį išrenka MT, vadovaujama moksleivių tarybos pirmininko.

III.II. MOKSLEIVIŲ TARYBOS PIRMININKO PAREIGOS

25. Organizuoti moksleivių tarybos veiklą.

26. Informuoti klasių seniūnus apie MT nutarimus.

27. Tiksliai ir aiškiai paskirstyti su mokinių veikla susijusias užduotis klasių seniūnams bei MT nariams.

28. Atsakyti į klasių seniūnų pateiktus mokinių tarybai klausimus**.**

III.III.MOKSLEIVIŲ TARYBOS PIRMININKO TEISĖS

29. Sušaukti neeilinį moksleivių tarybos susirinkimą.

30. Pateikti klausimus, susijusius su mokyklos veikla, su mokinių ugdymu ir ugdymusi mokyklos administracijai ir gauti atsakymą.

31. Siūlyti MT narius į mokinių tarybos valdybą.

III.IV. MOKSLEIVIŲ TARYBOS PIRMININKO PAVADUOTOJO IR SEKRETORIAUS PAREIGOS

 32**.** Pavaduoti MT pirmininką, kai šis negali atlikti pareigų.

33. Sekretorius rašo susirinkimų protokolus, skelbia nutarimus, kai jam tai nurodo MT pirmininkas ar pavaduotojas, taip pat registruoja visus mokyklos tarybos dokumentus.

34. Kartu su moksleiviais, išrinktais į MT, svarsto moksleivių taryboje priimtus nutarimus, svarstytinus klausimus.

III.V. MOKSLEIVIŲ TARYBOS NARIŲ PAREIGOS

 35. Laikytis mokyklos vidaus tvarkos taisyklių.

 36. Lankyti MT pasitarimus, susirinkimus.

 37. Dalyvauti MT veikoje pagal pasirinktą arba priskirtą veiklos sritį.

 38. Vykdyti MT susirinkimuose nutartą veiklą.

III.VI.MOKSLEIVIŲ TARYBOS NARIŲ TEISĖS

 39. Organizuoti renginius VII-XII klasių mokiniams nepamokiniu laiku, pasitarus su visa MT.

 40. Dalyvauti pedagogų organizuojamuose mokyklos renginiuose.

 41. Reikšti savo nuomonę MT pasitarimuose, susirinkimuose.

 42. Už savo veiklą Mokinių taryba atsiskaito mokinių susirinkime savo kadencijos pabaigoje.

IV. BAIGIAMOSIOS NUOSTATOS

 43. Mokinių tarybos nuostatai yra viešas dokumentas.

 44. Mokinių tarybos nuostatai yra skelbiami Plungės rajono Šateikių pagrindinės mokyklos interneto svetainėje.

 45. Mokinių tarybos protokolai rašomi, kai svarstomi aktualūs klausimai ir priimami reikšmingi sprendimai.

 46. Mokinių tarybos nuostatų originalas saugomas mokyklos raštinėje.

 47. Mokinių tarybos nuostatai gali būti papildomi ir koreguojami:

 47.1. Nuostatai papildomi, jei tam pritaria absoliuti Mokinių tarybos dauguma.

 47.2. Koreguotą statutą turi patvirtinti direktorius.

\_\_\_\_\_\_\_\_\_\_\_\_\_\_\_\_\_\_\_\_\_